Source: https://keskustelu.frisbeegolfliitto.fi/viewtopic.php?f=9&t=1558&p=26905
Timestamp: 2019-05-23 08:50:12+00:00
Document Index: 17161110

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Sääntömuutokset kaudelle 2011 - keskustelu.frisbeegolfliitto.fi
Sääntömuutokset kaudelle 2011
ViestiKirjoittaja Bogey-Beemi » To 23 Joulu 2010, 6:04
ViestiKirjoittaja az_kip » To 23 Joulu 2010, 10:30
Tein tiivistelmän suomeksi seuramme sivuilla ja postaan sen tähänkin, jos jollekin on siitä hyötyä. Samalla voidaan tarkistaa, olenko ymmärtänyt muutokset oikein.
TD voi asettaa myös hävinneille kiekoille eli lost disceille oman dropzonen. Näin kannattaa tehdä paikoissa, jossa kiekot helposti häviävät ja joissa tuhraantuisi paljon aikaa mennä niitä turhaan etsimään ja palata pitkä matka takaisin heittämään.
Siihen minkä kiekon katsotaan olevan korissa, on tulossa muutoksia. Alla oleva koripuu-kuva selventää asiaa.
1. Ei korissa
2. Korissa
3. Korissa
4. Ei korissa
5. Ei korissa
6. Ei korissa, jos poolin enemmistö on sitä mieltä, että se jäi jumiin ulkopuolelta. Jos se jää jumiin niin, että se on ensin mennyt sisään ja sieltä kimmonnut väliin, niin se on silloin korissa. Jos tilannetta ei nähdä ja kiekko päätyy tähän asentoon, hyväksytään se koriksi.
Huomioitavaa on, että kiekkoa ei tarvitse enää "ehtiä" ottaa pois korista, jotta väylä olisi pelattu loppuun. Väylä on pelattu loppuun kun poolin enemmistö on sitä mieltä, että kiekko "lepää" paikallaan. Näin ollen vaikka se ehtisi tipahtaa korista ennenkuin pelaaja sen sieltä noukkii, kori hyväksytään.
"Pelikelvoton heittopaikka"-niminen sääntö poistuu ja tilalle tulee "vaihtoehtoinen uusintaheitto"-sääntö. Tästä lähin pelaaja voi aina heittää edelliseltä heittopaikalta yhden rangaistusheiton kera, jos hän näin haluaa. Oli syy sitten mikä tahansa (OB, mando väärältä puolelta, kiekko häviää tai pelikelvoton paikka). Näin voi pelaaja aina tehdä, eikä siihen tarvita poolin enemmistön päätöstä.
Vanhassa pelikelvoton heittopaikka - säännöissä pelaaja sai ottaa 5 metriä taaksepäin, mutta tätä sääntöä ei siis enää ole. Ainut mahdollisuus on joko jatkaa normaalisti tai palata edelliselle heittopaikalle yhden rangaistusheiton kera.
Liittyen edelliseen sääntöön: Jos pelaaja sanoo heittävänsä "vaihtoehtoisen heiton", sitä ei voi enää jälkikäteen, heiton tuloksen nähtyään, muuttaa "vaihtoehtoiseksi uusintaheitoksi".
Pelaaja ei saa siirtää pysyviä esteitä jatkossakaan. Kierroksen aikana eteen tulleet väliaikaiset esteet saa siirtää kuten ennenkin. Jos kuitenkaan väliaikaista estettä ei pysty siirtämään, saa pelaaja tässä tapauksessa siirtyä pelilinjalla korkeintaan 5 metriä taaksepäin ja heittää ilman rangaistusheittoa. Pelaajalla on myös tässä tapauksessa mahdollisuus siirtyä pelilinjalla taaksepäin enemmän kuin 5 metriä, mutta siinä tapauksessa tulokseen lisätään yksi rangaistusheitto. Pelaajalla on myös mahdollisuus käyttää tuota vaihtoehtoinen uusintaheitto - sääntöä ja palata edelliselle heittopaikalle yhden rangaistusheiton kera.
ViestiKirjoittaja Jani » To 23 Joulu 2010, 16:06
Kiitos suomennoksesta. Joku näppärä ja innokas voisi koota sääntökirjan painamisen jälkeen tulleista muutoksista sääntökirjan väliin taitettavan lisälehden. Vai miten usein varsinaista raamattua tullaan päivittämään?
Terminologiaa voisi selventää: olisi selkeämpää puhua varakiekosta ja uudesta kiekosta (tai -heitosta). Vai olenko ymmärtänyt oikein, että varakiekko poistuu aina pelistä, jos varsinainen kiekko löytyy? Eikä uuden kiekon heitettyään pelaaja saa enää jatkaa varsinaisella kiekolla, vaikka se löytyisikin jostain kumman syystä keskeltä väylää eikä synkästä pöheiköstä, johon se näytti liitelevän.
ViestiKirjoittaja Tapanote » Pe 24 Joulu 2010, 18:09
Sääntökirjasta on tarkoitus tehdä päivitetty suomennos "lähiaikoina". Työn alla on siis.
ViestiKirjoittaja ihmeurpo » Ti 28 Joulu 2010, 17:09
Tässä sääntökohdassa näyttäisi olevan muutos joka jäi huomioimatta ylläolevassa käännöksessä:
Tilapäisen esteen esim.irrallisen oksan saa nyt poistaa, vaikka osa siitä olisi lähempänä koria kuin heittopaikka. Aiemminhan sai vain poistaa esteen joka oli heittopaikan takana kokonaan.
ViestiKirjoittaja az_kip » Ti 28 Joulu 2010, 21:20
ihmeurpo kirjoitti: 803.05
Joo ja tuota viimeistä uudistusta (DISC ABOVE OR BELOW THE PLAYING SURFACE: 803.08) en oikein saa hahmotettua, jos joku pystyisi sen myös avaamaan
ViestiKirjoittaja letiss » Ti 08 Maalis 2011, 11:38
Tästä uudesta säännöstä kysymys:
"Pelikelvoton heittopaikka"-niminen sääntö poistuu ja tilalle tulee "vaihtoehtoinen uusintaheitto"-sääntö. Tästä lähin pelaaja voi aina heittää edelliseltä heittopaikalta yhden rangaistusheiton kera, jos hän näin haluaa. Oli syy sitten mikä tahansa (OB, mando väärältä puolelta, kiekko häviää tai pelikelvoton paikka).
Eli voiko pelaaja käydä katsomassa mihin kiekko meni ja senjälkeen sanoa, että otankin vaihtoehtoisen uusintaheiton ? Toi kuulostaa aikaslailla
hitaalta, koska siinähän jollain alamäkiväylällä tälläinen minikäsikin voi päästä reilusti yli 100m heittoihin ja jos kiekon paikka onkin mallia
"voe mahoton", niin kiipeeminen takaisin jne.
ViestiKirjoittaja AMA » Ti 08 Maalis 2011, 11:43
Kyllä, niin voi tehdä. Se on sitten pelaajasta kiinni jaksaako tarpoa takaisin heittopaikalle vai heittääkö kiltisti siitä mihin kiekko jäi. Näinhän on voinut aina tehdä, mutta nyt PDGA:n sääntöpoppoo halusi nimetä sen vain selkeämmin, jotta muutkin kuin sääntövelhot ymmärtää, että sitä voi käyttää paikassa kuin paikassa.
ViestiKirjoittaja Jaani » Ti 08 Maalis 2011, 18:48
Ja pelaaja siis itse päättää, onko pelipaikka pelikelvoton. Eli vaikka vain huvikseen voi ravata takaisin heittämään, vaikka eka heitto olisi korin alla.
ViestiKirjoittaja JuAl » Ti 14 Kesä 2011, 16:05
Jani kirjoitti: Kiitos suomennoksesta. Joku näppärä ja innokas voisi koota sääntökirjan painamisen jälkeen tulleista muutoksista sääntökirjan väliin taitettavan lisälehden. Vai miten usein varsinaista raamattua tullaan päivittämään?
Tapanote kirjoitti: Sääntökirjasta on tarkoitus tehdä päivitetty suomennos "lähiaikoina". Työn alla on siis.
Tuommoinen vaikka ihan printattava lisälehtinen olisi poikaa, kun kisakausikin on ehkä jo alkanut. Vai onko painokoneet jo laulaneet?
ViestiKirjoittaja Tapanote » Ke 13 Heinä 2011, 20:44
Sääntömuutokset löytyvät nyt päivitetystä sääntökirjan suomennoksesta. Nappaa uusi versio täältä.
PDGA ei ole vielä ratifioinut tätä käännöstä, mutta halusimme sen ulos nyt ennen kauden isoimpia kisoja, jotta pelaajat ja järjestäjät pääsevät sen lukemaan.
Mikäli käännöksestä bongataan jotain päättömyyksiä tai virheitä, niin palautetta allekirjoittaneelle ja korjataan.